สวัสดีค่ะพอดีฉีดวัคซีนพิษสุนัขบ้าเข็มสุดท้าย20/1/62หากโดนแมวข่วนอีกต้องกระตุ้นกี่เข็มคะขอบค่ะ
สวัสดีค่ะ ณัฐริกา รัตนะโรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำ โดยถ้าถูกกัดซ้ำมาภายใน 6 เดือนกระตุ้น 1 เข็ม หลัง 6 เดือนเป็นต้นไปกระตุ้น 2 เข็มค่ะการสัมผัสที่อาจทำให้ติดเชื้อได้เช่น-ถูกข่วนหรือกัดโดยตรง มีเลือดออกจากแผล-สัตว์มาเลียตรงแผล หรือมาเลียปาก-กินเนื้อสัตว์ดิบ-แผลไปโดนเนื้อหรือเลือดสดๆของสัตว์ดังนั้นแนะนำพบแพทย์ที่รพ.เพื่อประเมินแผล และรับการกระตุ้นวัคซีน และรับยาฆ่าเชื้อด้วยถ้าแผลเป็นแผลเปิดขนาดใหญ่การดูแลตัวเองเบื้องต้น ทำความสะอาดแผลด้วยน้ำเปล่าหรือน้ำสบู่ ปิดแผลด้วยผ้าสะอาด รับประทานยาแก้ปวดหรือยาฆ่าเชื้อถ้ามี และระวังการถูกแมวกัดหรือข่วนซ้ำ